Kalász István

*téli vers nyáron*

Út fák bokrok lomb fölött az ég.

Mi ez bennem hogy letérek a fák

közé? És megyek a sötétbe.

Mi ez bennem amiért eltérek egyre?

Honnan tudom hogy a fák mögött

tó a vízen kacsák odébb nád a távolból

jön majd a kiáltás.

Így ülök a parton nézem a vizet. És

miért gondolom ekkor hogy ide majd

favágók jönnek. Télen korán félsötétben.

Amikor a fák még alszanak…